צ'קמרקס

צ'קמרקס בע"מ (באנגלית: Checkmarx) היא חברת אבטחת מידע ישראלית, העוסקת בפיתוח תוכנה לאבטחת אפליקציות ולזיהוי ותיקון חולשות אבטחה.

נכון לשנת 2021 מעסיקה החברה כ-800 עובדים, בעלת 1,400 לקוחות ב-27 מדינות ברחבי העולם.

מטה החברה נמצא ברמת גן.

היסטוריה 
צ'קמרקס הוקמה בשנת 2006 על ידי מתי סימן ועמנואל בן זקן.

בשנת 2011 גייסה כ-15 מיליון דולר בסבב גיוס ראשוני בהובלת חברת Sales Force וחברת DNP.

בשנת 2015 נרכשה החברה על ידי קרן אינסייט פרטנרס, תמורת כ-84 מיליון דולר.

בשנת 2017 רכשה צ'קמרקס את חברת ההדרכה הבריטית קודבשינג (Codebashing) תמורת כ-10 מיליון דולר.

בשנת 2018 רכשה את חברת קסטודלה (Custodela).

בחודש נובמבר 2019 חשפה החברה מספר פגיעויות המשפיעות על מכשירי הטלפון החכם של חברות גוגל וסמסונג ואיפשרו לתוקף להשתלט מרחוק על המכשירים, לצלם תמונות, להקליט שיחות ולזהות את מיקום הטלפון.

בשנת 2020 נרכשה צ'קמרקס על ידי קרן הלמן פרידמן תמורת כ-1.1 מיליארד דולר.

בחודש ינואר 2020 חשפה החברה מספר פגיעויות בתוכנת שואב האבק הרובוטי Trifo Ironpie.

בשנת 2021 רכשה את חברת דסטיקו (Dustico) שמזהה איומים פוטנציאליים על שרשרת האספקה של ארגונים בקוד פתוח.

קישורים חיצוניים 

 

 
 ראיון: המשכורת הראשונה של מנכ"ל חברת הסייבר צ'קמרקס, אתר מקור ראשון
 חברת צ'קמרקס מצטרפת למאגד הסייבר הלאומי (IC3), אתר Israel Defense
 10 חברות הסייבר המובילות בישראל 2021- צ'קמרקס, אתר סלב

הערות שוליים 

חברות תוכנה ישראליות
חברות אבטחת מחשבים ישראליות
רמת גן: חברות
ישראל: חברות שהוקמו ב-2006